**Litani til Den hellige Elisabeth av Ungarn**

(til privat bruk)

Herre, miskunn deg Herre, miskunn deg.

Kristus, miskunn deg Kristus, miskunn deg.

Herre, miskunn deg Herre, miskunn deg.

Kristus, hør oss Kristus, bønnhør oss.

Gud Fader i himmelen Miskunn deg over oss.

Guds Sønn, verdens Frelser Miskunn deg over oss.

Gud Hellige Ånd Miskunn deg over oss.

Hellige Treenighet, en Gud Miskunn deg over oss.

Hellige Maria, barmhjertighetens mor, Be for oss.

Hellige Elisabeth, ungarsk prinsesse og Thüringens hertuginne, som elsker Gud over alle ting,

Hellige Elisabeth, som tjente Gud fra barndommen av,

Hellige Elisabeth, Kristi speilbilde,

Hellige Elisabeth, særlig hengiven til den Hellige Jomfru Maria,

Hellige Elisabeth, prydet med himmelske gaver,

Hellige Elisabeth, som elsket Kristi kors,

Hellige Elisabeth, fylt av mot og utholdenhetens ånd,

Hellige Elisabeth, den mest ydmyke kongelige datter,

Hellige Elisabeth, skjønnheten på hertugens trone,

Hellige Elisabeth, mesterinne i det kristne liv,

Hellige Elisabeth, forbilde på god moral,

Hellige Elisabeth, de fattiges sanne mor,

Hellige Elisabeth, sjenerøs forvalter av jordiske gaver,

Hellige Elisabeth, hjelper for de trengende,

Hellige Elisabeth, omsorgsfull pleier av de syke,

Hellige Elisabeth, som prydet Den tredje orden av Den hellige Frans,

Hellige Elisabeth, eksemplarisk hustru og mor,

Hellige Elisabeth, som praktiserte frivillig fattigdom,

Hellige Elisabeth, ivrig i frivillig lydighet,

Hellige Elisabeth, kjent for mirakler i livet og etter døden,

Hellige Elisabeth, standhaftig i motgang,

Hellige Elisabeth, formidler ved Guds trone,

Hellige Elisabeth, modig i lidelser,

Hellige Elisabeth, ivrig i apostolatet,

Hellige Elisabeth, fylt av glede i Herren,

Hellige Elisabeth, vår mor, til deg tar vi vår tilflukt.

Hellige Elisabeth, den høyestes brud, til deg roper vi.

Hellige Elisabeth, de sørgendes trøster, til deg sukker vi.

Hellige Elisabeth, vår mektige beskytter, til deg roper vi.

Guds lam, som tar bort verdens synder, skån oss, Herre.

Guds lam, som tar bort verdens synder, bønnhør oss, Herre.  
Guds lam, som tar bort verdens synder, miskunn deg over oss, Herre.

Be for oss, hellige Elisabeth.

**At vi må bli verdige til Kristi løfter.**

La oss be: Allmektige og evige Gud, opplys de troendes hjerter, slik at de ved den hellige Elisabeths forbønn vil ringakte verdens forfengeligheter og evig glede seg ved den himmelske trøst. Ved Kristus, vår Herre.

**Amen.**

Eller:

La oss be: Gud, du som belønnet den hellige Elisabeths ærverdige dyder og gjerninger med de evige gleder, gi oss, vi ber vi deg, at vi ved hennes forbønn ivrig kan følge dine bud, alltid unngå det onde og flittig etterligne hennes dyder, og derved kunne nå den evige lykke. Du som lever og råder, Gud fra evighet til evighet.

**Amen.**